તાજેતરમાં નવા ભરતી થયેલા એલઆરડી જવાનોમાંથી ૧૦૦૦ એલઆરડીઓને ટ્રાફિક વિભાગમાં મૂકવામાં આવ્યા છે. ટ્રાફિકની સમસ્યા હલ કરવા માટે ટ્રાફિક પોલીસના માળખામાં વધારો કરાયો છતાં સમસ્યા ઠેરની ઠેર છે. ચાંદખેડા સર્કલ પર સાત પોલીસકર્મીઓની હાજરી હોવા છતાં ટ્રાફિક મેનેજ થઇ શકતો નથી. ચાંદખેડા સર્કલ પર ત્રણ લેડી કોન્સ્ટેબલ, બે ટીઆરબી જવાન, એક પીએસઆઇ અને એક આરડી જવાન હાજર હોવા છતાં તેઓ ટ્રાફિક નિયમોનું પાલન કરાવી શકતા નથી. ટ્રાફિક સિગ્નલ ચાલુ હોવા છતાં તેમના દ્વારા ટ્રાફિક સિગ્નલ મુજબ ટ્રાફિકના નિયમોનું સંચાલન ન કરાવાતું હોવાના કારણે પણ ટ્રાફિક થાય છે. મહત્ત્વની વાત તો એ છે કે ત્યાં ક્યારેય મેમો બનાવવામાં આવતા નથી, જેથી વાહનચાલકો બેફામ રીતે ટ્રાફિક નિયમ તોડે છે.